എയിംസ് രണ്ടാംഘട്ട പദയാത്ര ഇന്നുമുതല് തൃക്കരിപ്പൂര്: എയിംസ് പ്രപ്പോസലില് കാസര്ഗോഡ് ജില്ലയുടെ പേരും ഉള്പ്പെടുത്തണമെന്നാവശ്യപ്പെട്ട് എയിംസ് ജനകീയ കൂട്ടായ്മയുടെ ആഭിമുഖ്യത്തില് നടത്തുന്ന രണ്ടാംഘട്ട പദയാത്രയ്ക്ക് ഇന്നു തുടക്കമാകും. ഇന്നു രാവിലെ പത്തിന് കാലിക്കടവില് ആരംഭിക്കുന്ന ജാഥ പിലിക്കോട് പഞ്ചായത്ത് പ്രസിഡന്റ് പി.പി. പ്രസന്നകുമാരി ഫ്ളാഗ് ഒാഫ് ചെയ്യും. വൈകുന്നേരം 4.45ന് ഒാരിമുക്കില് നടക്കുന്ന സമാപന സമ്മേളനം പടന്ന പഞ്ചായത്ത് പ്രസിഡന്റ് മുഹമ്മദ് അസ്ലം ഉദ്ഘാടനം ചെയ്യും. നാളെ രാവിലെ 10ന് ചെറുവത്തൂരില്നിന്നും ആരംഭിക്കുന്ന ജാഥ എം. രാജഗോപാലന് എംഎല്എ ഉദ്ഘാടനം ചെയ്യും. വൈകുന്നേരം നാലിന് നീലേശ്വരം ബസ് സ്റ്റാന്ഡില് നടക്കുന്ന സമാപന സമ്മേളനം മുന് എംപി പി. കരുണാകരന് ഉദ്ഘാടനം ചെയ്യും. എയിംസ് കൂട്ടായ്മ ജില്ലാ കണ്വീനര് ഫറീന കോട്ടപ്പുറം ജാഥാ ക്യാപ്റ്റനും ജോയിന്റ് കണ്വീനര് ശ്രീനാഥ് ശശി വൈസ് ക്യാപ്റ്റനുമാണ്.